Fransŭaz Roŝet akordionas kaj ŝi kaj la tuta publiko kantas, kiam la orkestro de la Muzikamantoj en Turku ludas la plej konatan finnan tangon Satumaa (Fabela Lando) de Unto Mononen. En ĉi tiu peco estas registrita nur la dua strofo de la poemeto esperantigita de Tuomo Grundström. Raporton pri la koncerto vidu en tiutema blogaĵo. Mononen, kiu verkis kaj la muzikon kaj la tekston, estas en Finnlando la plej fame konata loĝanto de Somero (mi foje blogis pri tiu urbo).